Киченер се прославио 1898. победом у бици код Омдурмана и обезбеђивањем контроле над Суданом, након чега му је дата титула „Лорд Киченер од Картума“. Као начелник штаба (1900—1902) у Другом бурском рату играо је кључну улогу Робертсовом освајању Бурских република, а затим је наследио Робертса на месту главног команданта, у тренутку када су бурске снаге почеле са герилским ратом и пошто су Британци почели да затварају заробљене бурске цивиле у концентрационе логоре. Као главни командант војске у Индији (1902—1909) свађао се другим познатим намесником, поткраљем лордом Керсоном, после чега је овај на крају поднео оставку. Киченер се затим се вратио у Египат као британски агент и генерални конзул (de facto управник).